Narodni muzej Severne Irske otvorio izložbu o istoriji Titanika u Belfastu
Priča o Titaniku je poznata širom sveta, delom zbog popularnog Holivudskog filma. Ali je malo pažnje poklonjeno istoriji Titanika u Bel
15. aprila, 1912, najveći do tada prekookeanski brod Titanik je udario u ledeni breg i potonuo na svojoj prvoj vožnji, od Engleske do Sjedinjenih Država. Više stotina ljudi je poginulo. Priča o Titaniku je poznata širom sveta, delom zbog popularnog Holivudskog filma. Ali je malo pažnje poklonjeno istoriji Titanika u Belfastu, u Severnoj Irskoj gde je brod dizajniran, sagradjen i pokrenut. Jedna nova izložba podseća na ''Titanik u Belfastu'' i na ljude Severne Irske koji su ga sagradili. Očaranost epskom pričom o navodno nepotopljivom prekookeanskom brodu postoji još od kada je potonuo, pre skoro 100 godina. Nedavno je  otvorio izložbu o istoriji Titanika u Belfastu, na terminalu Junion železničke stanice u Vašingtonu,i time dokazali da Titanik još interesuje javnost. ''Kazuje vam priču koja će dopreti do srca svih ljudi. Svi znaju nešto o Titaniku. Pitam se da li znaju da je sagradjen u Belfastu.'' Izložba uključuje filmove i grafike da bi pokazala kako je Titanik izgradjen u gradu koji je nekada bio centar tehnoloških inovacija, i koji se trudi da to opet postane, kaže izvršni rukovodilac muzeja Tim Kuk. ''Skoro 100 godina kasnije Belfast je izašao iz 3 decenije svetski praćenog konflikta. Sada, u periodu posle konflikta, prava energija grada i ljudi svetli još jednom.'' Slike Belfasta danas, dok izlazi iz problematične istorije verskog konflikta, pokazuju napore da iskoristi povoljne prilike za biznis i turizam. Ministar kulture Severne Irske, Edvin Puts, kaže da se radi na planovima da Belfast ponovo postane istaknuti industrijski grad. '' Pošto su nemiri iza nas, medjunarodna zajednica je zainteresovana za posetu i investicije u Severnoj Irskoj. Imamo potencijal za stvaranje poslova i bogatstva, a medjunarodna preduzeća su za to zainteresovana. To je jedna od koristi izlaska iz post-konfliktne situacije.'' Jedan rekonstruktivni projekat uključuje stvaranje ''Titanik četrvti'' u Belfastu, stambenog naselja koje treba da privuče medjunarodne investicije. Nazvati tu četvrt po sjajnom brodu, sagradjenom u blizini, upotpunjuje putovanje jednog broda, koji je predstavljao najpre trijumf, pa tragediju, a sada i ponovno rodjenje.